OpenLLM-France/wikimedia huggingface dataset:
# Thomas Lipton

Sir Thomas Johnstone Lipton (Glasgow, 10 de maig de 1848 - Londres, 2 d'octubre de 1931) va ser un empresari i magnat escocès que es coneix sobretot per haver creat la marca de te que porta el seu nom. Lipton manifestava un interés considerable per la vela i va participar moltíssimes vegades a la Copa Amèrica amb diversos velers com ara el Shamrock IV.
# Arcadi Pla i Masmiquel

Arcadi Pla i Masmiquel (Girona, 1945) és un arquitecte i professor universitari català. Va estudiar arquitectura a la Universitat de Barcelona i es va llicenciar el 1969. Des del 1997 és professor a la Universitat Ramon Llull. L'any 1995 fou guardonat amb el Premi Nacional de Patrimoni Cultural per la restauració del monestir de Montserrat. El 1999, un edifici d'habitatges de protecció oficial al barri de Sant Ponç de Girona li va valer el Premi FAD, del qual ja havia estat finalista en les edicions del 1976, 1977, 1988, 1993, 1995, 1996 i 1998.

## Referències

* ↑ Muntañola Thornberg, Josep. «Arcadi Pla i Masmiquel - Bonart». Bonart, 17-10-2022. [Consulta: 26 novembre 2023].
* ↑ «Arcadi Pla arquitecte». Diari de Girona, 11-08-2008. [Consulta: 26 novembre 2023].

## Enllaços externs

* (català) Pàgina personal d'Arcadi Pla Arxivat 2019-02-22 a Wayback Machine.
* «Arcadi Pla i Masmiquel». Arquitectura Catalana. [Consulta: 26 novembre 2023].
# Xamsiyya

La Xamsiyya fou una confraria mística originada en la khalwatiyya que va sorgir i es va desenvolupar a territori otomà després del segle xvi. El seu fundador fou Abu-l Thana Xams al-Din Àhmad ibn Abi l-Barakat Muhàmmad (nascut el 1520).

## Referències

* ↑ Enciclopèdia de l'Islam, IX, 307 i 308.
# Moisei Ostrogorski

Moisei Ostrogorski (rus: Моисе́й Я́ковлевич Острого́рский; belarús: Майсе́й Я́каўлевiч Aстрaго́рскi; Grodno, Imperi rus, 1854 – Petrograd, URSS, 10 de febrer de 1921) fou un politòleg, jurista i sociòleg rus. Juntament amb Max Weber i Robert Michels, és considerat un dels pares de la ciència política moderna, especialment per l'estudi dels partits polítics.

## Obres

* La democratie et l'organisation des partis politiques (en francès), 1903. «La democràcia i els partits polítics» , traduït al català per Jordi Galí i Herrera.

## Referències

* ↑ Batista, Antoni «Alhora, Aliança i les incerteses del periodisme». Diari Ara, 08-06-2024.
# BASF

BASF SE (FWB BAS, LSE BFA) (acrònim de Badische Anilin und Soda Fabrik, en català: Fàbrica Badense de bicarbonat de sodi i anilina) és una Societas Europaea i empresa química d'origen alemany. Va ser fundada a mitjan 1865 a la ciutat de Ludwigshafen per Friedrich Engelhorn amb el propòsit de produir tints. És l'empresa química més gran del món superant a Dow Chemical Company i DuPont, així com la primera amb més ingressos per vendes en 2008. La seva fàbrica principal, que encara es localitza a la ciutat d'origen de la companyia (Ludwigshafen), s'ha convertit en el recinte químic integrat més gran del món, amb una superfície de 10 quilòmetres quadrats. El centre de producció disposa de dos mil edificis, 115 quilòmetres de carrers i aproximadament 211 quilòmetres de vies de tren, on treballen més de 33.000 empleats.
Comptant a tot el món, són 109.140 empleats en els 5 continents. En els seus segments de negocis, BASF va anunciar vendes per valor de 63.873 milions d'euros el 2010.
Entre 1925 i 1945 va ser part de IG Farben. Després de la Segona Guerra Mundial, va recuperar la seva independència com a empresa.
L'empresa té una delegació a Tarragona. El maig de 2015 va anunciar que faria una inversió aproximada de 21 milions d'euros en aquesta seu.

## Referències

* ↑ (anglès) BASF
* ↑ (anglès) Abelshauser, Werner: German Industry and Global Enterprise: BASF : the History of a Company, Cambridge University Press, 2004, pàg. 15-19, ISBN 0-521-82726-4
* 1 2 (anglès) BASF SE, Hoover's (data d'accés: 24-6-09).
* ↑ Grau, Xau «BASF atorga a la planta de Tarragona una inversió de 21M €». Diari Ara, 13-05-2015, pàg. 30.

## Enllaços externs

* Pàgina web de l'empresa Arxivat 2009-07-03 a Wayback Machine. (anglès)
# Debconf

Debconf (de l'anglès Debian Conference) és la conferència anual on els desenvolupadors de Debian es troben per parlar d'assumptes sobre el desenvolupament d'aquest sistema operatiu. A més de la Conferència formal amb tallers planificats i xerrades, els desenvolupadors de Debian fan sempre que poden altres xarrades en una escena més informal. Això s'ha institucionalitzat presentant el Debcamp en el Debconf d'Oslo el 2003: es va donar un espai i una infraestructura d'ordinadors per fer-ho.

## Edicions

| DebConf0(anglès) | 5 - 9 de juliol del 2000 | Bordeus, França |
| DebConf1(anglès) | 2 - 5 de juliol del 2001 | Bordeus, França |
| DebConf2 | 5 - 7 de juliol del 2002 | Toronto, Canadà |
| DebConf3(anglès): | 18 - 20 de juliol del 2003 | Oslo, Noruega |
| DebConf4(anglès) | 26 de maig - 2 de juny del 2004 | Porto Alegre, Brasil |
| DebConf5(anglès) | 10 - 17 de juliol 2005 | Hèlsinki, Finlàndia |
| DebConf6(anglès) | 14 - 22 de maig del 2006 | Oaxtepec, Mèxic |
| DebConf7(anglès) | 17 - 23 de juny del 2007 | Edimburg, Escòcia |
| DebConf8(anglès) | 2 - 17 d'agost del 2008 | Mar del Plata, Argentina |
| DebConf9(anglès) | 24 - 30 de juliol del 2009 | Província de Càceres, Espanya |
| DebConf10 | Per determinar 2010 | Nova York, Estats Units d'Amèrica |

## Miniconf

Hi ha un altre esdeveniment petit de Debian anomenat Miniconf, que té lloc anualment a la conferència de Linux australiana, linux.conf.au
| Debian GNU/Linux: Australian Mini-Conference 2002 Arxivat 2008-07-22 a Wayback Machine. | 2002: | 4-5 de febrer | Brisbane, Austràlia |
| Debian Miniconf2 | 2003: | 20-21 de gener | Perth, Austràlia |
| Debian Miniconf3 | 2004: | 12-13 de gener | Adelaida, Austràlia |
| Debian Miniconf4 | 2005: | 18-19 d'abril | Canberra, Austràlia |
| Debian Miniconf5 Arxivat 2008-01-07 a Wayback Machine. | 2006: | 23-24 de gener | Dunedin, Nova Zelanda |
| Debian Miniconf6 Arxivat 2007-11-22 a Wayback Machine. | 2007: | 15-16 de gener | Sydney, Austràlia |
| Debian Miniconf7 Arxivat 2008-01-31 a Wayback Machine. | 2008: | 28-29 de gener | Melbourne, Austràlia |

## Enllaços externs

* Debconf - Lloc web oficial
# Resolució 906 del Consell de Seguretat de les Nacions Unides

La Resolució 906 del Consell de Seguretat de les Nacions Unides fou adoptada per unanimitat el 25 de març de 1994. Després de reafirmar les resolucions 849 (1993), 854 (1993), 858 (1993), 876 (1993), 881 (1993) 892 (1993), 896 (1993), i 901 (1994), el Consell va lamentar que no s'hagués acordat cap acord polític entre Abkhàzia i Geòrgia, i va ampliar el mandat de la Missió d'Observació de les Nacions Unides a Geòrgia (UNOMIG) fins al 30 de juny de 1994.
El Consell va destacar la situació urgent a Geòrgia creada per la gran quantitat de desplaçats procedents d'Abkhàzia i el dret perquè tornin a casa. També va reafirmar la integritat territorial i la sobirania de Geòrgia. Es va instar a ambdues parts a reprendre les negociacions al més aviat possible cap a un acord polític i l'estatus polític d'Abkhàzia, basant-se en els principis establerts en anteriors resolucions del Consell de Seguretat, de manera que es pogués considerar la possibilitat d'una força de manteniment de la pau.
Es va demanar a la comunitat internacional que contribueixi perquè Geòrgia pugui superar les conseqüències del conflicte. Després d'ampliar el mandat de la UNOMIG, va instar les parts de Geòrgia a garantir la seguretat del personal de les Nacions Unides i permetre'l la lliure circulació. Es va demanar al Secretari General Boutros Boutros-Ghali que informés al Consell, el 21 de juny de 1994, sobre el progrés de les negociacions i la situació sobre el terreny, atenent a circumstàncies que podrien justificar la necessitat d'un força de manteniment de la pau.

## Referències

* ↑ «Two major accords signed – conflict and refugee issues in the former Soviet republic of Georgia». UN Chronicle, 01-06-1994.

## Vegeu també

* Llista de resolucions del Consell de Seguretat de les Nacions Unides 901 a la 1000 (1994 - 1995)
* Guerra d'Abkhàzia
* Acord d'Alto el Foc i Separació de Forces

## Enllaços externs

* PDF Text de la Resolució a UN.org
# Districte de Dachau

El districte de Dachau, en alemany Landkreis Dachau, és un districte rural (Landkreis), una divisió administrativa d'Alemanya, situat a la regió administrativa de l'Alta Baviera a l'estat federat de l'Estat Lliure de Baviera (Freistaat Bayern). Limita al sud i en sentit horari amb el districte de Fürstenfeldbruck, Aichach-Friedberg, Pfaffenhofen, Freising, Múnic, i per la ciutat de Múnic. Compta amb una població de 131.700 habitants (2017).

## Història

El districte va ser establert el 1952. Hi va haver lleus modificacions al territori en la reforma administrativa de 1972.

## Geografia

El districte s'estén des dels suburbis del nord-oest de Múnic fins als anomenats Dachauer Land. És un paisatge muntanyós, que ara és densament poblat. L'àrea metropolitana de Múnic creix cada vegada més en el territori del districte.

## Escut d'armes

* Els braços inclouen una línia de ziga-zaga vermella sobre fons blanc, que era la figura heràldica de la família dels Wittelsbach durant els segles xii i xiii. Encara que ja no es va utilitzar des del segle xiv, ara forma part dels braços de Dachau per simbolitzar que Dachau va ser anteriorment una part de l'estat bavarès. A la part superior dels braços es mostra el patró a quadres blau i blanc de Baviera.

## Ciutats i municipis

| Ciutats | Municipis | |
| Dachau | Altomünster Bergkirchen Erdweg Haimhausen Hebertshausen Hilgertshausen-Tandern Karlsfeld | Markt Indersdorf Odelzhausen Petershausen Pfaffenhofen an der Glonn Röhrmoos Schwabhausen Sulzemoos Vierkirchen Weichs |

## Referències

* ↑ «Fortschreibung des Bevölkerungsstandes» (en alemany). Bayerisches Landesamt für Statistik und Datenverarbeitung, setembre 2018. [Consulta: 26 setembre 2018].

## Enllaços externs

* Lloc web oficial (alemany)
# Petial

Petial (en rus: Петъял) és un poble de la República de Marí El, a Rússia, que en el cens del 2010 tenia 829 habitants. Pertany al districte rural de Voljsk.

## Referències

* ↑ План Генерального Межевания Казанского уезда
# Mohamed El-Shenawy

Mohamed Elsayed Mohamed El-Shenawy (en egipci: محـمـد الشنـاوى; El Hamool, 18 de desembre de 1988) és un jugador de futbol professional egipci, que actualment juga com a porter de l'Al-Ahly i de la selecció egípcia.
Va iniciar la seva carrera futbolística a les categories inferiors de l'Al-Ahly, però va marxar del club el 2009 per fitxar pel Tala'ea El Gaish. Va ser cedit al Haras El-Hodood abans de fitxar pel Petrojet el 2013. Finalment, el juliol de 2016 va tornar a l'Al-Ahly i, passant a la titularitat, va ajudar al club a guanyar els títols de lliga del 2017 i el 2018.
A nivell internacional, va debutar amb la selecció del seu país el març de 2018 i, posteriorment, seria titular als dos primers partits d'Egipte a la Copa del Món de Rússia de 2018.

## Palmarès

Al Ahly
* Lliga egípcia: 2016–17, 2017–18
* Copa egípcia: 2016–17
* Supercopa egípcia: 2017

## Referències

* ↑ «2018 FIFA World Cup Russia: List of players: Egypt» (PDF) p. 9. FIFA, 17-06-2018. Arxivat de l'original el 9 d'agost 2018. [Consulta: 22 juny 2018].
# Plodorodni (Orenburg)

* Per a altres significats, vegeu «Plodorodni».
Plodorodni (en rus: Плодородный) és un poble (un possiólok) de l'óblast d'Orenburg, a Rússia, segons el cens del 2010 tenia 93 habitants, pertany al municipi de Berestovka.

## Referències

* ↑ «Численность и размещение населения Оренбургской области. Статистический сборник». Orenburgstat. Arxivat de l'original el 2020-07-25. [Consulta: 25 novembre 2020].
* ↑ Коряков Ю.Б. «База данных "Этно-языковой состав населённых пунктов России"». Arxivat de l'original el 2017-11-16. [Consulta: 25 novembre 2020].
# Dasychira plagiata

Dasychira plagiata és una espècie de lepidòpter ditrisi de la família dels erèbids (Erebidae), subfamília Lymantriinae.

## Distribució

Es troba a Terranova (de Labrador a Alberta), a Massachusetts, Nova York i Carolina del Nord.

## Descripció

Fa aproximadament 35 mm d'envergadura alar.

## Biologia

Els adults volen de juny a l'agost, depenent de la ubicació. Les larves s'alimenten de Picea glauca, Picea mariana, Picea rubens, Abies balsamea, Abies fraseri, Tsuga canadensis, Pinus i Larix.

## Referències

* ↑ «BioLib - Dasychira plagiata"» (en anglès). [Consulta: 28 agost 2024].

## Enllaços externs

* Funetː Dasychira plagiata Arxivat 2016-03-07 a Wayback Machine. (en)
# Record de l'Aliança fet al Sereníssim Jordi Augusto Rey de la Gran Bretanya

Record de l'Aliança fet al Sereníssim Jordi Augusto Rey de la Gran Bretanya és un missatge dels catalans adreçat al rei Jordi I d'Anglaterra, desafeccionat, però encara aliat segons el pacte de Gènova de 1705, on es recorda a Anglaterra l'aliança pactada «per la llibertat de Catalunya», demana que sigui reactualitzada i proposa com a alternativa la creació d'una «Republica Libera de Cathalunya». Aquest document, signat per «lo Principat de Catalunya i la Ciutat de Barcelona», duu la data del gener del 1736 l'«any 22 de nostra esclavitud».
Aquest document, així com el Via fora els adormits, mostra que vint anys després de l'entrada de Felip V a Barcelona el sentiment nacional encara era força viu.

## Enllaços externs

* Còpia digital en línia de l'original de la Biblioteca de Catalunya al portal Memòria Digital de Catalunya.
# Districte de Shkodër

Shkodër és un dels 36 districtes que formen Albània. Està situat al nord-oest del país. La seva capital és Shkodër.
Té una població de 185.000 habitants (dades de 2004) i una extensió de 1.631 km².
Dins d'aquest districte, hi trobem els següents municipis:
* Ana e Malit
* Bërdicë
* Bushat
* Dajç
* Gur i Zi
* Hajmel
* Postribë
* Pult
* Rrethinat
* Shalë
* Shkodër
* Shllak
* Shosh
* Temal
* Vau-Dejës
* Velipojë
* Vig-Mnelë
# Arenillas de Ebro

Arenillas de Ebro és una caseria del municipi càntabre de Valderredible, on el 2008 hi vivien 19 persones, el 1829 encara eren 89. Està situat al marge dret de l'Ebre, sota la Peña Camesía, a 715 m sobre el nivell del mar i a uns cinc quilòmetres de Polientes. S'hi han trobat restes medievals. Conserva una església romànica, que data del segle xiii i que està dedicada a Santa Maria.

## Referències

* ↑ «Cantabria 102 municipios» (en castellà). Govern de Cantàbria, s.d. [Consulta: juliol 2015].
* ↑ de Miñano y Bedoya, Sebastián. Diccionario Geografico-Estadistico de España y Portugal (llibre electrònic de franc) (en castellà). volum XI. Madrid: Pierart-Peralta, 1829, p. 70.
* ↑ «Arenillas de Ebro: Iglesia de Santa María» (en castellà). Romanico en ruta, s.d. [Consulta: juliol 2016].
# Zhang Yi (Bogong)

* Per altres persones anomenades igual, vegeu Zhang Yi
    En aquest nom xinès, el cognom és Zhang.
Zhang Yi (mort el 264 EC), nom estilitzat Bogong, va ser un general militar de Shu Han durant l'era dels Tres Regnes de la història xinesa. Originari de Wuyang i un descendent de Zhang Liang, va esdevenir un comandant de Liu Bei després que aquest va prendre Yizhou. Va morir dins de la confusió produïda per l'intent de Jiang Wei i Zhong Hui de revoltar-se contra el regent de Cao Wei Sima Zhao amb Shu Han ja rendit i annexionat a l'estat rival hegemònic.

## En la ficció

A la novel·la històrica del Romanç dels Tres Regnes de Luo Guanzhong, Zhang Yi va ser un general militar de l'era tardana de Shu Han, normalment servint per sota o al costat de Liao Hua. Va transir al capítol 119 durant la confusió produïda per l'aixecament fallit de Jiang Wei i Zhong Hui.

## Referències

* ↑ De Crespigny, Rafe. A Biographical Dictionary of Later Han to the Three Kingdoms (23-220 AD) (en anglès). Leiden: Brill, 2007, p. 1086. ISBN 978-90-474-1184-0.
* ↑ Peirce, James. «Zhang Yi (Bogong) [Chang I; 張翼]» (en anglès). Romance of the Three Kingdoms Encyclopedia, s.d. [Consulta: 15 març 2020].
# Monachil

Monachil és un municipi situat en la part centre-sud de la Vega de Granada (província de Granada), a uns 8 km de la capital provincial. Limita amb els municipis de Huétor Vega, Cenes de la Vega, Pinos Genil, Güéjar Sierra, Dílar, La Zubia i Cájar.
Dins del seu terme municipal es troba l'estació d'esquí de Sierra Nevada i el paratge natural anomenat Los Cahorros.
# Baggs

Baggs és una població dels Estats Units a l'estat de Wyoming. Segons el cens del 2000 tenia 348 habitants.

## Demografia

Segons el cens del 2000, Baggs tenia 348 habitants, 147 habitatges, i 88 famílies. La densitat de població era de 274,2 habitants/km².
Dels 147 habitatges en un 32% hi vivien nens de menys de 18 anys, en un 44,9% hi vivien parelles casades, en un 9,5% dones solteres, i en un 40,1% no eren unitats familiars. En el 29,3% dels habitatges hi vivien persones soles el 10,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,37 i el nombre mitjà de persones que vivien en cada família era de 2,97.
Per edats la població es repartia de la següent manera: un 26,1% tenia menys de 18 anys, un 6,3% entre 18 i 24, un 31% entre 25 i 44, un 25,6% de 45 a 60 i un 10,9% 65 anys o més.
L'edat mediana era de 39 anys. Per cada 100 dones de 18 o més anys hi havia 100,8 homes.
La renda mediana per habitatge era de 29.688 $ i la renda mediana per família de 38.250 $. Els homes tenien una renda mediana de 32.031 $ mentre que les dones 21.250 $. La renda per capita de la població era de 20.812 $. Entorn del 7,9% de les famílies i el 14,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Baggs». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 14 agost 2010].
* ↑ «Geographic Comparison Table- Baggs». American Fact Finder. Oficina del Cens dels Estats Units, 12-01-2010.
# Swampwater

Swampwater va ser una banda de rock americana, que es va formar inicialment com a grup de suport de Linda Ronstad a finals dels anys 60, poc després de la seva entrada en solitari. Són famosos per incorporar elements de cajun i rock a la seva música. Entre els seus integrants es trobava el violinista cajun Gib Guilbeau, John Beland, abans que s'unissin a The Flying Burrito Brothers, amb Stan Pratt, Thad Maxwell i Eric White (el germà de The Byrds). Swampwater continuaria fent de banda suport a Ronstadt el 1971 al programa de televisió The Johnny Cash Show. La seva aparició al programa ajudaria Swampwater a aconseguir un contracte de gravació amb RCA.
Van combinar rock country de Califòrnia amb influències de bandes com The Byrds, The Dillards, Hearts & Flowers, The Beach Boys i Everly Brothers. Els seus riffs estilitzats de guitarra van influir en l'estil dels primers discs dels Eagles.

## Membres

* John Beland – veus, guitarra, piano (1968–1971, 1979)
* Gib Guilbeau - veus, guitarra, violí (1968-1971, 1979)
* Eric White - baix (1968-1969)
* Thad Maxwell - baix (1969-1971, 1979)
* Stan Pratt - percussions (1968-1971)
* Herb Pedersen - guitarra, veus (1971)
* Mickey McGee - percussions (1979)

### Cronologia
## Discografia

* Swampwater (1970)
* Swampwater (1971)
* Reunion (1987)

## Referències

* ↑ «Swampwater “Swampwater”» (en anglès). Rising Storm, 1970. [Consulta: 17 maig 2020].
* ↑ Roberts, John. «JOHN BELAND.A FLYING BURRITO BROTHER & MUCH, MUCH MORE...» (en anglès). Barking Spider. [Consulta: 17 maig 2020].
* ↑ «Gib Guilbeau.Swampwater (1970 - 1972)» (en anglès), 09-06-2007. Arxivat de l'original el 2007-06-09. [Consulta: 17 maig 2020].
# Ridge Wood Heights

Ridge Wood Heights és una concentració de població designada pel cens dels Estats Units a l'estat de Florida. Segons el cens del 2000 tenia 5.028 habitants.

## Demografia

Segons el cens del 2000, Ridge Wood Heights tenia 5.028 habitants, 2.225 habitatges, i 1.301 famílies. La densitat de població era de 1.357,6 habitants/km².
Dels 2.225 habitatges en un 27% hi vivien nens de menys de 18 anys, en un 42,3% hi vivien parelles casades, en un 11,9% dones solteres, i en un 41,5% no eren unitats familiars. En el 31,1% dels habitatges hi vivien persones soles el 9,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,26 i el nombre mitjà de persones que vivien en cada família era de 2,84.
Per edats la població es repartia de la següent manera: un 21,9% tenia menys de 18 anys, un 6,5% entre 18 i 24, un 32,5% entre 25 i 44, un 26% de 45 a 60 i un 13,1% 65 anys o més.
L'edat mediana era de 40 anys. Per cada 100 dones de 18 o més anys hi havia 96,6 homes.
La renda mediana per habitatge era de 42.376 $ i la renda mediana per família de 49.010 $. Els homes tenien una renda mediana de 31.114 $ mentre que les dones 26.888 $. La renda per capita de la població era de 20.095 $. Entorn del 4,1% de les famílies i el 6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Ridge Wood Heights». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 17 agost 2010].
* ↑ «Geographic Comparison Table- Ridge Wood Heights». American Fact Finder. Oficina del Cens dels Estats Units, 12-01-2010.
# Districte de Shioya

El districte de Shioya (塩谷郡, Shioya-gun) és un districte de la prefectura de Tochigi, a la regió de Kanto, Japó. Actualment, a data de 2020, el districte està compost per les viles de Shioya i Takanezawa. El nom del districte traduït al català és "la vall de la sal".

## Geografia

El districte de Shioya està situat al centre de la prefectura de Tochigi. El territori del districte el conforma els termes municipals d'aquest, que actualment no es troben connectats per terra; és a dir, el territori del districte són dues àrees separades. El districte limita a la part de Shioya amb els municipis de Nikko a l'oest, Yaita a l'est, Utsunomiya al sud i amb Nasushiobara al nord; mentres que la zona de Takanezawa limita amb els municipis de Sakura al nord, Utsunomiya a l'oest, Nasukarasuyama a l'est i amb Haga, al districte de Haga, al sud.

### Municipis

Districte de Shioya (2020) :

## Història

El districte va ser fundat el 8 de novembre de 1878. Entre les fusions més recentes tenim la unió entre les viles de Kitsuregawa i Ujiie per tal de formar la nova ciutat de Sakura; així com la fusió de la vila de Fujihara amb el poble de Kuriyama, les quals s'integraren al terme municipal de la ciutat de Nikko. Kuriyama va ser el darrer municipi de la prefectura amb la categoria de poble.

## Referències

* ↑ https://map.yahoo.co.jp/address?ac=09384
* ↑ https://map.goo.ne.jp/place/S7R58KHS/map/
# Petxina variada

La petxina variada (Chlamys varia) és un mol·lusc bivalve de la família Pectinidae, d'aspecte similar a la vieira. Té un dels seus principals orígens d'extracció a Galícia. Amida de 5 a 8 cm de diàmetre, amb les dues valves convexes, bé que l'una n'és més que l'altra. Té la closca amb dibuixos de coloració groguenca, vermellosa i negra, amb plecs radials alternats amb solcs i amb les dues orelles de la xarnera desiguals, i habita en els fons de sorra. Se sol cuinar sola a la planxa a la seva closca. D'altra banda, hi ha països americans on la produeixen massivament, sense aconseguir el sabor i la substància de l'europea.

## Referències

* ↑ «Petxina variada». Cercaterm. TERMCAT, Centre de Terminologia.